NaiveNeuron/SloPal huggingface dataset:
Beblavý, Miroslav, poslanec NR SR (2016-11-28):
Ďakujem veľmi pekne. Dovoľte mi reagovať asi na také vecne, vecné, myslím si, že aj tie veci boli, jedna je, že či je fond dobrý nástroj alebo či ho teda treba radšej zrušiť, čo, či je teda pravda, že sa študenti majú a učitelia skladať na iných, a či, teda ako prebiehajú tieto kauzy. Začnem veľmi stručne, pani kolegyňa Pčolinská, ešte tá faktická. Z rôznych dôvodov, pokiaľ je ten štátny mechanizmus v tejto konkrétnej veci nerozkrádaný a úsporne manažovaný, je už dneska efektívnejší ako, ako alternatívne riešenia, takže ja v tejto chvíli nepodporujem to, čo ste naznačili, teda zrušenie alebo privatizáciu. Otázka je, že či dokážeme dlhodobo zabrániť tomu, aby sa do tohto fondu napríklad vrátili tie praktiky z minulosti. Pokiaľ ide o pána kolegu Petráka, no jednoznačne to vyplýva aj z čísiel, ktoré si ty citoval ešte v svojom vystúpení, a to je to, že pri dnešnej úrokovej sadzbe tie úroky ešte nekryjú prevádzku, ale nie sú od toho ďaleko, to znamená, príde zoštvornásobenie, ako to navrhujete, budú kryť nielen prevádzku, ale prinášať aj pomerne významný objem peňazí pre použitie na iný účel. To znamená, teda že buď tam tie peniaze, zostanú, čo potom ale nemá zmysel tie úroky zvyšovať, alebo tie peniaze budú používané na tieto sociálne programy, takže nie je to nepravda, čo som povedal. A pokiaľ ide o kauzu Študentského pôžičkového fondu, ja som na túto kauzu prvý upozornil, pán minister Jurzyca s mojou, v spolupráci so mnou vtedy vymenil rady týchto fondov, tie rady následne podali sadu trestných oznámení a aj žalôb, viaceré tieto žaloby boli úspešné, niektoré veci sa vyšetrujú dodnes, napr. v súvislosti so Sláviou Capital, a iné boli – ako mnoho vecí v tomto štáte – odložené. Ďakujem.
Beblavý, Miroslav, poslanec NR SR (2016-09-21):
Ďakujem veľmi pekne za slovo. My sme mali s mojimi kolegyňami s pani Petrík, pani Macháčkovou tiež o tomto návrhu dlhú diskusiu, ako sa k nemu v prvom čítaní postaviť. A musím povedať, že preto bola dlhá, lebo naozaj tento zákon má svoje významné riziká v tom, ako je nastavený, ale preto aj tá diskusia bola dlhá, lebo takéto zákony by sa mali prijímať len v mimoriadnych situáciách a povedal by som veľmi zriedkakedy. Ale ak nejaká situácia spĺňa takéto kritériá, tak je to naozaj niečo, čo sme už v minulosti nazvali republikou exekúcií, ktorou sa dneska Slovensko stalo a bez zásadných zmien sa z toho nejakým spôsobom nedostane. Myslím, že nikto si nemyslí, že tento zákon prejde týmto parlamentom, ani jeho predkladatelia, čo nemyslím ako kritiku, lebo úlohou politikov je predkladať riešenia a tlačiť na ich aj predkladanie zákonov je úplne legitímny spôsob, ako na to tlačiť. Dnes vláda schválila iný typ riešenia z dielne pani ministerky Žitňanskej, ktorá je na budúcej schôdzi, ktorý teda, keďže je vládny, má asi väčšie šance na schválenie. Ale to, že ten problém je vážny, a to, že si zasluhuje aj, povedal by som, neštandardné, jednorazové riešenia, podľa mňa je dneska na Slovensku fakt. A z toho dôvodu my po tej dlhej diskusii, ktorú sme mali, sme sa rozhodli, že ho v prvom čítaní tiež podporíme, lebo je to politické vyjadrenie toho, že mala by sa táto snemovňa týmto problémom nielen zaoberať, ale mala by sa ním aj zaoberať s ochotou prijímať relatívne neštandardné a jednorazové riešenia. To hovorím o vecnej vhodnosti konkrétneho spôsobu riešenia, o potrebnej úprave sa naozaj má hovoriť v tých neskorších čítaniach, tu máme naozaj hovoriť také základné politické stanovisko, ktoré je u nás pozitívne. Ďakujem pekne.
Lipšic, Daniel, poslanec NR SR (2016-05-24):
Ja možno veľmi stručne by som sa chcel poďakovať všetkým, ktorí vystúpili v rozprave. Mne sa zdá, že tá ústavná úprava je navrhnutá veľmi vyvážene. To znamená, že obidve časti snemovne, koaličná aj opozičná, majú právo vo veci verejného záujmu zriadiť vyšetrovací výbor. A ten vyšetrovací výbor má paritné zastúpenie. To znamená, že nikto v ňom nemá väčšinu, aby sa predišlo proste zneužívaniu vyšetrovacích výborov na jednej strane. Keby vyšetrovací výbor mohla zriaďovať len väčšina, tak vieme, ako to dopadne. Vždy nová vláda zriadi vyšetrovacie výbory k tej predchádzajúcej a začneme proste. To robil Mečiar v 90. rokoch, to by nemalo nejaký veľký význam. Ale urobiť to, že kvalifikovaná menšina z jednej aj z druhej strany, výbor môže zriadiť k veci, ktorú jasne zadefinuje, že o akú vec by malo ísť, akú vec by mal vyšetrovací výbor prejednávať, a paritné zastúpenie by znamenalo, že by sa nemohli tam pretláčať koaliční a opoziční poslanci. To znamená, že ja som presvedčený o tom, že by to svoj veľký význam malo. Takže nechcem dlho hovoriť, chcem vás požiadať o podporu návrhu. A tým, že som, neviem, kto to spomínal, pán poslanec Krajniak, že to asi prejde, keď to je dobrý návrh, tak tým, že nezaznela kritika toho návrhu, alebo ani poslanci SMER-u nepovedali, že prečo zmenili svoj názor, takže beriem, že ho teda nezmenili, čo oceňujem, tak možnože jeho mierny optimizmus je na mieste. We shall see. A takže toľko z mojej strany, pani predsedajúca.
Jurinová, Erika, podpredsedníčka NR SR (2012-07-31):
Pán poslanec Hraško.
Remišová, Veronika, poslankyňa NR SR (2017-03-29):
Pán predsedajúci, procedurálne návrhy písomne sa dávajú aj po prednesení procedurálneho návrhu. (Prerušenie vystúpenia predsedajúcim.)
Kalist, Peter, poslanec NR SR (2011-05-18):
Ďakujem pekne. No, vážený pán poslanec Ondruš, spomínali ste zdravotné sestry a ich odpor k zrušeniu § 120, k tým koeficientom minimálnej mzdy, no, ja si dovolím zacitovať priamo z petície zdravotných sestier, citujem: „Takmer dve desaťročia sestry trpezlivo čakali na pozitívne zmeny, ktoré neprišli.“ A ďalej potom uvádzajú neskôr: „Ide o dlhodobo riešené chronické problémy sestier a pôrodných asistentiek. Zdravotné sestry a všeobecne zdravotnícki pracovníci sú na Slovensku ohodnotení skutočne biedne.“ Ja si ale naozaj nemyslím, že by ktokoľvek z nich mal pracovať za minimálnu mzdu. Záslužná práca zdravotných sestier má obrovskú hodnotu a prirovnávanie to k úplne najzákladnejšej hodnote alebo k najnižšej hodnote mzdy, to sa rovná zbedačovaniu ľudí. Ja sa pýtam, kde bola strana SMER za posledné roky, teda za predchádzajúce roky, roky vlády Roberta Fica, keď tie isté sestry mali v nemocniciach, ktoré ste spomínali, pracovali, doslova drali – a použijem vaše slová – za mzdu veľmi blízku k minimálnej mzde? Ja si teda myslím, že váš prístup alebo prístup vlády Roberta Fica k zdravotným sestrám bol zlý, zlý a zlý. Ďakujem. (Potlesk.)
Kiššová, Jana, poslankyňa NR SR (2014-11-08):
Ďakujem pekne za slovo. Pán minister, vy ste vo svojom vystúpení hovorili o verejných financiách a o opatreniach, ktoré podnikáte s cieľom konsolidovať verejné financie. Vy ste hovorili o rôznych opatreniach, o svetovej kríze, hovorili ste o registračných pokladniciach, o daňovom zaťažení, o opatreniach, ktoré by verejné financie mali konsolidovať, ale my tu dnes kvôli tomuto nesedíme. My tu nesedíme kvôli tomu, aby sme kritizovali opatrenia, ktoré vy s cieľom konsolidovať verejné financie podnikáte. Napriek tomu, že s niektorými z nich nesúhlasíme, napriek tomu, že by sme sa vedeli rozprávať o tom, že máme na to rôzny názor, že napríklad zákon o daniach, ktorý teraz na ostatnej schôdzi prešiel, my by sme to zrejme robili inak, že možno by sme nezavádzali prvky retroaktivity do niektorých opatrení, ale toto určite nie je to, kvôli čomu odvolávame alebo teda snažíme sa odvolať pána premiéra Fica, to, o čom tu my dnes hovoríme, hovoríme o tom, že systémová korupcia, naše verejné financie neúnosne zaťažuje. My tu hovoríme o tomto a to, že súčasná vláda na čele s pánom premiérom túto systémovú korupciu svojím nekonaním a dokonca aj priamym konaním podporuje. O tomto tu hovoríme a o tomto ste vy nepovedali jedno jediné slovo. Ďakujem.
Bugár, Béla, podpredseda NR SR (2011-12-02):
Ďakujem. Prerušujem rokovanie o tomto bode programu a prerušujem rokovanie do 11.10 hod. O 11.10 hod. budeme hlasovať o prerokovaných zákonoch. Prerokovali sme päť zákonov, takže o piatich zákonoch začneme hlasovať o 11.10 hod. (Prestávka.) (Po prestávke.)
Glváč, Martin, podpredseda NR SR (2017-02-07):
S reakciou pani poslankyňa Zemanová.
Vons, Peter, poslanec NR SR (2022-03-23):
Ďakujem, pán predsedajúci. Vážená pani podpredsedníčka vlády, pani ministerka, kolegovia, kolegyne, predkladám vám informáciu o výsledku prerokovania vládneho návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 950, v druhom čítaní. Národná rada Slovenskej republiky uznesením 1356 z 
22. marca 2022 pridelila predmetný návrh zákona na prerokovanie výborom: ústavnoprávnemu výboru a výboru pre hospodárske záležitosti. Určila zároveň pre, určila zároveň výbor pre hospodárske záležitosti ako gestorský výbor a lehoty na prerokovanie vládneho návrhu zákona v druhom čítaní vo výboroch. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučil Národnej rade Slovenskej republiky schváliť ústavnoprávny výbor uznesením č. 483 z 
22. marca 2022. Výbor pre hospodárske záležitosti o predmetnom návrhu zákona nerokoval, pretože podľa § 52 ods. 2 zákona o rokovacom poriadku Národnej rady nebol uznášaniaschopný. Z uznesení výborov uvedených pod bodom III tejto informácie nevyplývajú žiadne pozmeňujúce a doplňujúce návrhy. Gestorský výbor o návrhu spoločnej správy k predmetnému návrhu zákona nerokoval, pretože podľa § 52 ods. 2 zákona o rokovacom poriadku Národnej rady nebol uznášaniaschopný. Predseda výboru pre hospodárske, predseda výboru pre hospodárske záležitosti ma poveril, aby som na schôdzi Národnej rady Slovenskej republiky informoval o výsledku rokovania. Pán predseda, prosím, otvorte rozpravu.
Svrček, Miloš, poslanec NR SR (2022-10-05):
Teraz, prosím, dajte hlasovať o pozmeňujúcom návrhu poslankyne Hatrákovej.
Senko, Ján, poslanec NR SR (2012-07-27):
Ďakujem za slovo, pán podpredseda. Chcel by som len upozorniť, že som nadobudol taký dojem, že vás nebavilo vedenie tejto schôdze počas prebiehajúceho prerokovávaného programu. Niekoľkokrát sme boli svedkami toho, že bol porušený rokovací poriadok s tým, že napríklad celý čas tu nesedí spravodajca ani jeho zastupujúci, nechávali ste vo faktických poznámkach možnosť vystúpiť poslancom, ktorí sa dodatočne, po uzavretí možnosti sa prihlásiť, prihlasovali a napríklad aj rečník, ktorý hovoril vo svojom vystúpení, mnohokrát odchádzal od témy a nehovoril k téme. Dávam procedurálny návrh, aby sme v budúcnosti, keď budete viesť schôdzu, rokovali bez spravodajcov. Ďakujem.
Grendel, Gábor, podpredseda NR SR (2020-09-24):
Ďalší v rozprave vystúpi pán poslanec Blaha.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 143 poslancov, za 89, proti 16, 38 sa zdržalo. Uvedený návrh sme schválili.
Danko, Andrej, predseda NR SR (2016-04-18):
Vážené pani poslankyne, poslanci, poprosím o zaujatie miesta. Vážené panie poslankyne, vážení páni poslanci, otváram 2. schôdzu Národnej rady Slovenskej republiky. Prosím vás, aby sme sa pred začatím rokovania prezentovali stlačením hlasovacieho tlačidla. Zisťujem, že je prítomných 115 poslancov, za 16 poslancov, proti 1 poslanec, zdržal sa 1, (reakcia z pléna) to znamená, konštatujem, že Národná rada je uznášaniaschopná. Na 2. schôdzi Národnej rady Slovenskej republiky budú overovateľmi poslankyne Mária Janíková a Anna Verešová. Náhradníkmi budú poslanci Radovan Baláž a Natália Grausová. Na dnešnom rokovacom dni požiadala o ospravedlnenie poslankyňa Katarína Čefalfyová, (reakcia z pléna) Čefalfajová, tak sa to správne vyslovuje, (reakcia z pléna) tak ja sa naučím, minule som povedal Jožef. Katarína Cséfalfayová. (Reakcia z pléna.) Tak ešte raz sa ospravedlňujem pani poslankyni, Cséfalvayová. (Potlesk.) Sa naučím. Schôdzu som zvolal na základe návrhu vlády Slovenskej republiky, aby v zmysle svojej ústavnej povinnosti predstúpila pred Národnú radu Slovenskej republiky, predložila jej svoj program a požiadala o vyslovenie dôvery. Keďže je potrebné, aby Národná rada bola v plnom počte, na úvod schôdze som zaradil nastúpenie náhradníkov a zloženie ústavou predpísaného sľubu. Vzhľadom na to, že viacerí poslanci sa na mňa obrátili s požiadavkou o minútu ticha, navrhujem, aby sa s tou problematikou zaoberalo poslanecké grémium, na ktorom si dohodneme pravidlá, pri akých príležitostiach sa k tejto minúte ticha prikročí. Keďže nejde o procedurálny návrh podľa § 34 zákona o rokovacom poriadku, ktorý by sa týkal spôsobu prerokovania veci, časového a vecného postupu rokovania Národnej rady, nebudeme sa s týmito návrhmi momentálne zaoberať. Návrh programu schôdze, tak ako som uviedol, vám bol rozdaný. Schôdza je zvolaná podľa § 107 ods. 1 zákona o rokovacom poriadku na prerokovanie programového vyhlásenia vlády a žiadosti vlády o vyslovenie dôvery. Preto je program tejto schôdze daný. Ešte vás chcem informovať, že na základe záverov z dnešného poslaneckého grémia bude počas tejto schôdze obedňajšia prestávka trvať od 13. do 14. hodiny, schválením programu ako celku vyjadríme súhlas aj s týmto záverom. Teraz pristúpime k schvaľovaniu programu 2. schôdze. Chce sa niekto z vás vyjadriť k predloženému návrhu programu? Uzatváram možnosť prihlásenia sa so zmenou programu. Pán poslanec Pčolinský, pán poslanec Fecko, pán poslanec Matovič, pán poslanec Lipšic. Poprosím vás, pán poslanec Pčolinský, o návrh na zmenu programu.
Hrušovský, Pavol, predseda NR SR (2011-12-14):
Ďakujeme, pán predseda. Pán poslanec Abrhan a predseda klubu KDH.
Hrnčiar, Andrej, podpredseda NR SR (2020-02-20):
Pán poslanec Galko.
Halák, Róbert, poslanec NR SR (2020-11-03):
Ďakujem za slovo. Vážený pán predsedajúci, v rozprave vystúpili dvaja poslanci – poslanec Milan Vetrák a poslanec Kristián Čekovský. Obaja páni poslanci podali pozmeňujúci návrh. Pán predsedajúci, teraz dajte hlasovať o pozmeňujúcom návrhu a doplňujúcom návrhu zo spoločnej správy s odporúčaním gestorského výboru schváliť.
Blaha, Ľuboš, podpredseda NR SR (2023-12-08):
Váš čas vypršal, pán poslanec. (Potlesk.) Na vaše vystúpenie evidujem dve faktické poznámky. Nech sa páči, pán poslanec Marián Viskupič.
Draxler, Juraj, minister školstva, vedy, výskumu a športu SR (2015-06-25):
Áno, je tam možná náprava. Akreditácia bola pozastavená na základe toho, že nebola práve na detašovaných pracoviskách v Českej republike, kde boli aj sťažnosti od Českej advokátskej komory, takisto inde na Slovensku nebola vykonávaná v súlade s podmienkami akreditácie, preto príslušná pracovná skupina na pôde Akreditačnej komisie preskúmala daný stav. Hlasovaním rozhodla, že je potrebné pozastaviť akreditáciu. Podobne rozhodla aj Akreditačná komisia ako celok. Ja som toto rozhodnutie svojím podpisom len odobril. V tejto chvíli ministerstvo školstva požiadalo Akreditačnú komisiu, aby znovu preskúmala stav, či došlo k náprave. Akreditačná komisia sa môže rozhodnúť tento stav preskúmať v dohľadnej dobe. V prípade, že skonštatuje, že došlo k odstráneniu tých problémov, ktoré boli dôvodom pre pozastavenie akreditácie, tak samozrejme tá akreditácia bude obnovená. Ďakujem, skončil som.
I. Šimko, minister vnútra SR: (2002-03-21):
Chcel by som v úvode vyjadriť svoje presvedčenie, že odstup troch rokov od nadobudnutia účinnosti zákona a vzniku Slovenskej živnostenskej komory je dostatočným časovým obdobím na to, aby sa zodpovedne zhodnotila účinnosť platného zákona a aby bolo možné navrhnúť opatrenia, ktoré napomôžu lepšiemu fungovaniu komory. Ako som už povedal, impulz na spracovanie novely zákona vyšiel z inštitúcie, ktorej sa zákon bezprostredne týka. Komora vo svojich návrhoch na zmeny zákona vychádzala z vlastných praktických skúseností a potrieb. Ministerstvo vnútra, ktoré návrh zákona na základe podnetov komory spracovalo, požiadavky komory dôsledne posúdilo a pretože svojím charakterom aktivizujú činnosť komory v záujme podpory podnikateľského prostredia a súčasne neodporujú záujmom štátu v danej oblasti, premietlo ich do predloženej legislatívnej podoby. Navrhované úpravy sa týkajú predovšetkým vnútornej organizácie a chodu Slovenskej živnostenskej komory. Vecne riešia problematiku precíznejšieho vymedzenia členstva a volieb do jednotlivých orgánov komory, týkajú sa tiež pôsobnosti komory v oblasti vzdelávania a vzťahu k živnostenským úradom. Návrhom na doplnenie výpočtu vlastných príjmov komory o príjmy z úhrady za vykonanie kvalifikačnej skúšky sa zákon zosúlaďuje so znením živnostenského zákona, v ktorom sa súčasne odstraňuje interpretačná nejasnosť adresáta príjmu uvedenej úhrady za kvalifikačnú skúšku. Všetky ďalšie zmeny sú odrazom medzičasom prijatých alebo schvaľovaných osobitných zákonov. Predkladaný návrh zohľadňuje predovšetkým požiadavky subjektu, ktorého sa bezprostredne týka. Vzhľadom na to, že navrhované opatrenia smerujú k úprave vnútorných vzťahov v komore, v oblasti zamestnanosti nemožno očakávať žiadne účinky. Vážená Národná rada, žiadam vás týmto o podporu tohto návrhu a prosím, aby ste po rozprave posunuli návrh do druhého čítania. Ďakujem pekne za pozornosť. I. Presperín, podpredseda NR SR: Ďakujem, pán minister, prosím, aby ste zaujali miesto pre navrhovateľov. Ešte predtým ako dám slovo Pavlovi Prokopovičovi, ktorý je spoločným spravodajcom, dovoľte mi, aby som na balkóne parlamentu privítal zástupcov Spolku Slovákov z Poľska, predsedu Jozefa Čongwa a Ľubomíra Molitorisa, jeho tajomníka. Vitajte v Národnej rade Slovenskej republiky, páni. (Potlesk.) Dávam slovo spoločnému spravodajcovi, ktorého určil navrhnutý gestorský výbor pre hospodárstvo, privatizáciu a podnikanie, poslancovi Pavlovi Prokopovičovi. Prosím, pán poslanec, máte slovo.
Valášek, Tomáš, poslanec NR SR (2022-05-06):
Veľká vďaka, pán predsedajúci. Kolegyne, kolegovia, cieľom predkladaného návrhu zákona je nanovo zadefinovať a nastaviť príspevok na starostlivosť. Tie hlavné tri zmeny, ktoré robíme, je, spočívajú v predĺžení nároku až do veku, kedy deti nastupujú na povinnú školskú dochádzku, tá druhá zmena je navýšenie sumy príspevku na starostlivosť až na 350 eur a tá tretia zmena je zmena nároku na poberanie, aby ho mohli využívať aj osoby, ktorým bolo poskytnuté dočasné útočisko. Mimochodom, už taká štvrtá zmena, ktorú by som mal spomenúť, je aj zmena názvu príspevku, po novom by sa volal príspevok na predprimárne vzdelávanie dieťaťa. Ak dovolíte, pán predsedajúci, bližšie by som sa k dôvodom na zmenu tohto zákona aj k dôvodom na zvolenie toho riešenia, ktoré sme zvolili, venoval v rozprave, do ktorej sa týmto prihlasujem ako prvý. Vďaka.
Mihál, Jozef, poslanec NR SR (2017-05-18):
Ďakujem, pán predseda. Vážený pán predseda, vážené panie poslankyne, vážení páni poslanci, v rozprave vystúpili dvaja poslanci bez návrhov. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Pavlis, poslanec: (2008-09-18):
Výbor Národnej rady Slovenskej republiky pre hospodársku politiku ako gestorský výbor podáva k vládnemu návrhu zákona spoločnú správu výborov. Národná rada Slovenskej republiky uznesením č. 877 zo 17. júna 2008 pridelila vládny návrh zákona týmto výborom: Ústavnoprávnemu výboru, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre pôdohospodárstvo, životné prostredie a ochranu prírody. Vládny návrh zákona odporúčali Národnej rade Slovenskej republiky schváliť: Ústavnoprávny výbor uznesením č. 420, Výbor Národnej rady pre hospodársku politiku uznesením č. 382 a Výbor Národnej rady pre pôdohospodárstvo, životné prostredie a ochranu prírody č. 279. Z uznesení výborov Národnej rady Slovenskej republiky pod bodom III tejto spoločnej správy vyplývajú pozmeňujúce návrhy, ktoré máte predložené v spoločnej správe. Gestorský výbor odporúča hlasovať o pozmeňujúcich a doplňujúcich návrhoch nasledovne. O bodoch 1 až 6 hlasovať spoločne s odporúčaním schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov vyjadrených v uznesení uvedených pod bodom III tejto spoločnej správy a stanovísk poslancov, odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov, schváliť v znení schválených pozmeňujúcich a doplňujúcich návrhov uvedených v spoločnej správe. Pani podpredsedníčka, prosím, otvorte rozpravu.
Laššáková, Jana, podpredsedníčka NR SR (2012-12-18):
Pán poslanec nechce reagovať. Nech sa páči, ďalší prihlásený do rozpravy je pán poslanec Lipšic. Máte slovo.
V. Jasaň, poslanec: (2008-11-06):
Po druhé. Možno ste tiež chceli povedať kolegovi Frešovi, že zníženie počtu poslancov vôbec, ale vôbec nesúvisí s kontrolou nad magistrátom. Po tretie. Proporcionalita. Ja som bol poslanec mestského zastupiteľstva a predtým som tiež pôsobil v nejakých komisiách a nikdy som sa nestretol s tým, že by ona doteraz niekomu prekážala. Po štvrté. Aj ja som sa podpísal pod návrh pána Kuruca, ale podpísal som sa hlavne preto, aby aj poslanec, ktorý nemá za sebou klub, mal možnosť vystúpiť a predložiť pozmeňujúci návrh, o ktorom rozhodne táto snemovňa. Ďakujem. Všetko.
B. Bugár, podpredseda NR SR: (2006-03-16):
Vážené panie poslankyne, vážení páni poslanci, pristúpime k hlasovaniam. Prosím najprv pána poslanca Abrhana, ktorý je spravodajcom k vládnemu návrhu zákona o občianskych preukazoch a o zmene a doplnení niektorých zákonov (tlač 1422), aby uvádzal  jednotlivé návrhy uznesenia k tomuto zákonu. Nech sa páči.
P. Hrušovský, podpredseda NR SR: (2002-02-19):
Pani poslankyňa Mušková, nech sa páči, máte slovo.
Viskupič, Jozef, poslanec NR SR (2010-09-10):
Ďakujem. Ja mám podobný názor ako pán poslanec Procházka a tiež vyzývam k nejakému zdravému rozumu, keďže vieme všetci rátať a je nás tu dnes málo, tak sa pripájam k tomu procedurálnemu návrhu, a nie v úrovni žiadam, ale prosím, vyslovene prosím, aby sme hlasovali o takto dôležitom zákone, kde potrebujeme daný počet ľudí a daný počet poslancov, aby mohol vôbec prejsť. Zároveň by som si dovolil povedať pár slov k tomu, že včerajší konflikt mal predsa dvoch aktérov. Výzva na férovku prišla odtiaľ zhora a ja by som chcel, aby... (Prerušenie vystúpenia predsedajúcim.)
J. Senko, poslanec: (2010-05-26):
Ja sa ale pýtam, štát alebo Slovenská republika nebude uznávať maďarské občianstvo príslušníkom maďarskej menšiny žijúcim na Slovensku, ale títo občania maďarskej národnosti prijmú štátne občianstvo Maďarskej republiky. Ako vo vzťahu k týmto občanom budeme postupovať? Akým spôsobom sa budeme správať, keď oni de facto budú, oni ako osoby, príslušníkmi dvoch štátov? Ako chcete postupovať? Aký je možný sankčný mechanizmus? Do akého postavenia dostávate Slovenskú republiku?
Kollár, Jozef, poslanec NR SR (2013-02-08):
Ďakujem pekne za slovo, vážený pán predseda. Dámy a páni, konštatujem ako spravodajca, že uvedený návrh bol doručený poslancom Národnej rady v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej, 14. schôdze Národnej rady Slovenskej republiky. Konštatujem, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku a spĺňa aj náležitosti určené v legislatívnych pravidlách. Všeobecná časť dôvodovej správy obsahuje informáciu o jeho cieli. A je v súlade s Ústavou Slovenskej republiky, ako aj s ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná. Osobitná časť obsahuje odôvodnenie jednotlivých ustanovení návrhu zákona. Po rozprave odporučím, aby Národná rada uvedený návrh zákona prerokovala v druhom čítaní a aby návrh zákona prerokovali výbory: Výbor Národnej rady Slovenskej republiky pre financie a rozpočet a ústavnoprávny výbor. Za gestorský výbor navrhujem Výbor Národnej rady Slovenskej republiky pre financie a rozpočet. A zároveň odporúčam, aby uvedený návrh prerokovali výbory do 30 dní a gestorský výbor do 32 dní od prerokovania návrhu v prvom čítaní na schôdzi Národnej rady Slovenskej republiky. Vážený pán predseda, poprosím, otvorte rozpravu k uvedenému návrhu zákona.
J. Tkáčová, poslankyňa: (2009-09-08):
Chcem vám povedať, kolegovia a kolegyne, aby ste si uvedomili, že v bode III, v pripomienke č. III pána prezidenta, kto bude hlasovať za pripomienku pána prezidenta, ten bude hlasovať proti zdražovaniu potravín, kto bude hlasovať proti pripomienke pána prezidenta, bude hlasovať za zdražovanie potravín. Toto si, kolegovia a kolegyne, uvedomte, keď budete o tomto bode, ktorý, predpokladám, je vybratý na osobitné hlasovanie, resp. bude sa o ňom hlasovať samostatne, toto si veľmi dobre uvedomte. Ďakujem pekne.
P. Paška, predseda NR SR: (2010-03-03):
(Hlasovanie.) 134 prítomných, 80 za, 1 proti, 50 sa zdržalo, 3 nehlasovali. Schválili sme vládny návrh zákona o lesnom reprodukčnom materiáli. Odhlasovali sme všetky prerokované body, vyhlasujem obedňajšiu prestávku. (Hlasy v sále.) Pán predseda výboru Abrhan.
Cigániková, Jana, poslankyňa NR SR (2020-04-03):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kažimír, Peter, minister financií SR (2018-02-15):
Ďakujem. Splním úlohu. Prvýkrát boli pokuty uložené podľa stavu dlhu obcí ku koncu roku 2015, a to nasledovným obciam, takže v roku 2015 dostali nasledovné obce pokutu vo vzťahu k dlhu: - obec Výrava vo výške 163 eur 40 centov, - obec Palota vo výške 511 eur 31 centov, - obec Hajtovka vo výške 180 eur 77 centov, - obec Petrikovce vo výške 1 195 eur 94 centov, - obec Košice-Pereš vo výške 4 184 eur a 73 centov a - obec Dolné Lefantovce vo výške 172 eur 54 centov. Pokuty podľa stavu dlhu obcí ku koncu roku 2016 sú v procese správneho konania. Ďakujem, skončil som.
Uhliarik, Ivan, poslanec NR SR (2012-06-28):
Ďakujem pekne, pani ministerka, za vysvetlenie. Ak dovolíte, ste viac ako sto dní vo funkcii a zatiaľ som nepočul od vás žiadne sociálny návrhy pre pacientov. Nepočul som od vás o žiadnom opatrení, ktoré pre ľudí chcete urobiť. Neprišli ste zatiaľ s ďalším návrhom na zníženie cien liekov, poplatkov. Naopak, stále počúvame o tom, ako sa budú zvyšovať dane, aké budú redukcie dôchodkov proti ľuďom. Chcem vás preto požiadať, aby ste aspoň nerušili limity pre šesťdesiat tisíc ľudí, dôchodcov a zdravotne ťažko postihnutých a naopak, aby ste toto opatrenie ďalej rozširovali na ešte väčší počet ľudí, ktorí budú v budúcom roku ešte chudobnejší kvôli vašim, myslím nie vašim, ale vládnym opatreniam. Pýtam sa vás pani ministerka ešte raz, čo konkrétne urobíte iné alebo ako rozšírite tento sociálny nástroj pre pacientov? Ďakujem pekne.
Pčolinský, Peter, podpredseda NR SR (2023-02-07):
Uzatváram možnosť faktických. S jednou faktickou pán poslanec Cmorej. Nech sa páči.
Sulík, Richard, predseda NR SR (2011-07-11):
Pán poslanec Poliačik.
Žiga, Peter, podpredseda NR SR (2024-09-13):
Ďalším vystupujúcim v rozprave je pán poslanec Dostál, nech sa páči.
P. Hrušovský, podpredseda NR SR: (2002-08-19):
Pristúpime k tajnému hlasovaniu k návrhu na voľbu ústredného riaditeľa Slovenskej televízie. Prosím teraz overovateľov, aby zaujali svoje miesta. Pristúpime k hlasovaniu o tajnej voľbe nového ústredného riaditeľa Slovenskej televízie. Žiadny návrh podaný nebol. Páni poslanci, prosím overovateľov, aby pripravili tajnú voľbu pánov poslancov prítomných v rokovacej sále, aby sa zúčastnili hlasovania. Chcem vás informovať o spôsobe hlasovania. Panie poslankyne, páni poslanci, na hlasovacom lístku bude uvedené meno navrhovaného kandidáta, prosím, aby každý pán poslanec, ktorý prejaví záujem zúčastniť sa hlasovania, na hlasovacom lístku uviedol, či hlasuje za návrh, proti návrhu alebo sa zdržiava. Platný je ten hlasovací lístok, na ktorom je zakrúžkovaná len jedna z alternatív. Iná úprava hlasovacieho lístka sa považuje za neplatné hlasovanie. Páni poslanci, pristúpime k tajnému hlasovaniu o voľbe nového ústredného riaditeľa Slovenskej televízie. Panie poslankyne, páni poslanci, predpokladám, že výsledky hlasovania môžu byť vyhlásené najskôr o 30 minút, preto by som poprosil pánov poslancov, aby sa dostavili na oznámenie výsledkov o spôsobe tajnej voľby o pol jednej alebo 0.30 hod. (Akt tajného hlasovania.) J. Migaš, predseda NR SR: Panie poslankyne, páni poslanci, pýtam sa, či každý využil svoje právo a hlasoval v tajnom hlasovaní o voľbe nového riaditeľa Slovenskej televízie. Je to tak. Vyhlasujem tajné hlasovanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem prestávku 15 minút, čiže do pol jednej v noci. (Prestávka.) J. Migaš, predseda NR SR: Vážené panie poslankyne, vážení páni poslanci, budeme pokračovať v rokovaní 63. schôdze Národnej rady. Prosím povereného overovateľa, aby podľa § 39 ods. 10 zákona o rokovacom poriadku oznámil Národnej rade Slovenskej republiky počet vydaných hlasovacích lístkov, počet poslancov, ktorí hlasovali za navrhnutého kandidáta, ktorí hlasovali proti navrhnutému kandidátovi, počet poslancov, ktorí sa zdržali hlasovania, ktorí neodovzdali hlasovacie lístky a počet neplatných hlasov. Pán poslanec.
Paška, Pavol, predseda NR SR (2014-04-01):
Dobre, tak hlasujeme. (Hlasovanie.) 139 prítomných, 92 za, 5 proti, 35 sa zdržalo, 7 nehlasovali. Pán poslanec, dúfam, že kolegyne ocenia váš citlivý prístup k nim.	Takže budeme teraz, budeme hlasovať o 17.00 hodine o tomto návrhu. Ešte využijem príležitosť a chcem vás informovať, že pani poslankyňa Lucia Nicholsonová požiadala písomne, aby bol poslanecký návrh, je to zákon č. 245 o výchove a vzdelávaní, školský zákon, tlač 923, preložený na rokovanie ďalšej schôdze. Dobre? Takže informujem vás o tom. Ideme hlasovať, dámy a páni, o prerokovaných bodoch. Poprosím pani poslankyňu Vittekovú, aby uviedla v druhom čítaní hlasovanie o návrhu skupiny poslancov, ktorým sa mení a dopĺňa Občiansky zákonník. Je to tlač 850. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov , tlač 850.)
Počiatek, Ján, minister dopravy, výstavby a regionálneho rozvoja SR (2013-03-13):
Ďakujem za slovo. Vážená pani predsedajúca, vážené dámy, vážení páni, vzhľadom na to, že najracionálnejším inštitucionálnym nastavením riadenia eurofondov je umiestnenie Centrálneho koordinačného orgánu na Úrade vlády, navrhujem presunúť túto pôsobnosť v oblasti koordinácie využívania finančných prostriedkov z fondov Európskej únie z Ministerstva dopravy, výstavby a regionálneho rozvoja Slovenskej republiky na Úrad vlády Slovenskej republiky. Predložený návrh zákona nebude mať vplyv na verejné financie, rozpočty obcí a vyšších územných celkov a nemá negatívny vplyv na životné prostredie, podnikateľské prostredie a informatizáciu spoločnosti a nemá ani sociálne vplyvy. Návrh zákona je v súlade s Ústavou Slovenskej republiky, ostatnými zákonmi a s medzinárodnými zmluvami, ktorými je Slovenská republika viazaná. Ďakujem za slovo. Skončil som.
Fico, Robert, predseda vlády SR (2014-09-18):
Ďakujem pekne. Vážené dámy a páni, prepáčte, ale dožiť sa päťdesiatky je ľahšie, ako ju prežiť (povedané so smiechom), takže ďakujem za podporu, za všetko. (Potlesk.) Rád by som pozdravil priateľov z Košíc, ktorí došli sa pozrieť do Národnej rady, verím, že ich všetci privítame. (Potlesk.) Dovoľte mi, aby som podľa rokovacieho poriadku ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády minister vnútra Robert Kaliňák, zastupuje ho minister dopravy, výstavby a regionálneho rozvoja Ján Počiatek. Ďalej je neprítomný minister práce, sociálnych vecí a rodiny Ján Richter, zastupuje ho ministerka zdravotníctva Zuzana Zvolenská. Rovnako je neprítomný podpredseda vlády Peter Kažimír, zastupuje ho minister školstva, vedy, výskumu a športu Peter Pellegrini. A na ministra hospodárstva Pavla Pavlisa, Tomáša Boreca, Mareka Maďariča a Ľubomíra Jahnátka nie sú žiadne otázky. Som pripravený, pani podpredsedníčka, odpovedať na otázky.
Hrnčiar, Andrej, podpredseda NR SR (2017-05-11):
Pani poslankyňa Smolíková.
Bugár, Béla, podpredseda NR SR (2017-02-07):
Prezentujme sa a hlasujme o návrhu prideliť návrh zákona výborom a tak isto určiť aj gestorský výbor, aj lehoty potrebné na jeho prerokovanie vo výboroch. (Hlasovanie.) Prítomných 141 poslancov, za návrh hlasovalo 140, 1 sa zdržal hlasovania. Konštatujem, že návrh bol schválený. Budeme pokračovať hlasovaním v prvom čítaní o návrhu skupiny poslancov na vydanie zákona, ktorým sa mení Zákonník práce, tlač 367. Prosím pani poslankyňu Magdalénu Kuciaňovú, aby hlasovanie v prvom čítaní uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 367.)
Hrnčiar, Andrej, podpredseda NR SR (2017-04-07):
Prosím vás, pán poslanec, reakcia na pána, na pána Tomáša.
Jurinová, Erika, podpredsedníčka NR SR (2014-11-09):
Pán poslanec Frešo.
P. Hrušovský, predseda NR SR: (2003-05-21):
(Hlasovanie.) 133 prítomných, 40 za, 45 proti, 47 sa zdržalo, 1 nehlasoval. Neschválili sme uvedené návrhy.
Přidal, Alojz, poslanec NR SR (2012-11-07):
Kolegyne a kolegovia, ja naozaj nebudem dlho. Chcel by som reagovať aj na pani poslankyňu Mezenskú. Naozaj ten výbor sa mi zdal trošku nervózny. Aj jeden, aj potom gestorský, ale musím konštatovať, že ja si myslím, že nakoniec sme to zvládli. Vy ste sa vyjadrovali k 268-ičke, ale prakticky to, čo je problém, je 270-ka. Ja si myslím, že 268-ička, teda zákon o štátnych hmotných rezervách a doplnení zákona o elektronickom výbere mýta je v poriadku, že je to transpozícia smernice. Ja, pravdupovediac, ako nevidím, že by sa za tým skrýval nejaký biznis alebo nejaký obchod, takže neviem. K tomu by som sa nevyjadroval. Chcel by som sa vyjadriť teda k tej 270-ke, s čím sme mali veľmi vážny problém, lebo tento zákon je predkladaný v skrátenom legislatívnom konaní. To, že ste vyčítali, aj pán kolega Miškov, že jednoducho nebolo k tomu stanovisko legislatívy, tak to je v súlade ako s rokovacím poriadkom. Vtedy sa nerobí stanovisko legislatívy, ale legislatívci boli takí ochotní, že tam boli prítomní a jednoducho to, čo sme potrebovali, naozaj vysvetlili a nakoniec sme našli riešenie. My sme mali potom ešte jeden výbor, kde sme sa vrátili k pôvodnému rokovaniu a mali sme gestorský výbor. Čo bol problém? Najväčší problém bol to, že v skrátenom legislatívnom konaní sa pridal článok 2 a v tom článku 2 sú tri body a bod 1 a bod 3 vôbec ako nesúvisel s predmetom transpozície. Súvisel s tým len bod 2. My sme sa dohodli, že bod 1 a bod 3 sa vypustí, čo je úplne v poriadku, a naozaj ja si myslím, že aj predkladateľ môže byť vďačný poslancom na výbore, aj opozičným, že toto bolo vypustené, pretože naozaj pán prezident mohol vrátiť aj z tohto dôvodu, keby to tu ostalo tak, ako bolo, tento zákon jednoducho naspäť do parlamentu a tú lehotu, ktorú sme chceli stihnúť, sme, sme, bolo by tam riziko, že ju jednoducho nestihneme. A okrem toho som, no istý, nemôžem povedať, nie som právnik alebo ústavný právnik, ale ten bod 1, kde sa dáva možnosť Úradu pre reguláciu sieťových odvetví všeobecne záväzným predpisom, teda podľa § 19 ods. 2 písm. k) ak je elektrina vyrábaná z obnoviteľných zdrojov energie ako vysoko účinnou kombinovanou výrobou, jednoducho dávajú sa mu kompetencie nejakou vyhláškou stanoviť podmienky, ktoré sú podľa mňa a tie povinnosti a podmienky sa dajú stanoviť len článkom 13 ods. 1 Ústavy Slovenskej republiky. Takže ja som rád, že v podstate tam došlo k dohode a súčinnosti aj poslancov koalície aj opozície. Zdá sa mi, že nám išlo o vec, o odbornú vec a že sme našli ako dobré, dobré riešenie. Ďakujem za pozornosť. (Potlesk.)
Paška, Pavol, predseda NR SR (2012-07-24):
Ďakujem pekne, pán spravodajca. Otváram rozpravu. Nemám písomnú prihlášku do rozpravy. Pýtam sa, či má niekto záujem, dámy a páni, vystúpiť v rozprave. Nie. Vyhlasujem rozpravu za skončenú. Prerušujem rokovanie o tomto bode programu. Poprosím pána ministra životného prostredia Petra Žigu, aby nám ešte v prvom čítaní uviedol vládny návrh zákona, ktorým sa mení a dopĺňa zákon č. 137/2010 Z. z. o ovzduší . Je to tlač 138.
Fico, Robert, poslanec NR SR (2021-07-23):
Chcem len pripomenúť, pani ministerka, že ste dostali dva podnety na disciplinárne stíhanie sudcu Najvyššieho súdu, ktoré boli podpísané poslancami Národnej rady. Ani toľko slušnosti nemáte na ministerstve spravodlivosti, že by ste odpísali poslancom Národnej rady, že ste dostali a buď ste vybavili, alebo ste nevybavili. A tieto podnety boli podané preto, lebo Ústavný súd Slovenskej republiky konštatoval, že sudca Najvyššieho súdu účelovo, simulovane, svojvoľne a s výslovne deklarovanou snahou znemožnil zákonné rozhodnutie, čo malo významný vplyv na väzobné rozhodnutie. V druhom prípade išlo opäť o väzbu Dušana Kováčika, zase tu išlo o sudcu Klimenta. Najvyšší súd konštatuje, že to správanie sa sudcu je takej povahy, intenzity, že objektívne vyvoláva pochybnosti o jeho nestrannosti nielen u sťažovateľa, ale aj u akéhokoľvek nestranného pozorovateľa a tak ďalej a tak ďalej. To sú veci, kde by ste mali dávno konať, voči sudcovi Najvyššieho súdu Slovenskej republiky by ste mali začať trestné, disciplinárne stíhanie. Vážená pani ministerka, zlyhávate, pokiaľ ide o podmienky výkonu väzby, absolútne. A hovorím vám to do očí a budem vám to hovoriť do očí stále. Zodpovedáte za smrť advokáta Krivočenka vo výkone väzby, lebo ste klamali v priamom prenose. A ešte ste aj klamali v súvislosti so zraneniami a úmrtím generála Lučanského. Po druhé, máte možnosť podávať dovolania, ale podávate ich len vo vybraných prípadoch, ktoré sa týkajú opozície, prípadne ľudí a nominantov z tohto prostredia. Keď sa to má týkať v prospech ľudí, ktorí dnes sedia vo výkone väzby, tak tak nekonáte. Pokiaľ ide o využívanie disciplinárnych stíhaní, tu už nepostupujete vôbec. A ešte raz vás žiadam o elementárnu slušnosť, ak vám píšu poslanci Národnej rady, aby ste im aspoň odpísali a povedali, dostali sme list a budeme sa tým alebo nebudeme zaoberať. Nebudem sa už ani vyjadrovať radšej k tomu, čo ste predložili, k tomu vašemu paškvilu. Len chcem pripomenúť, že podľa európskeho dohovoru, a ak dovolíte, o tom niečo viem, podľa čl. 5 ods. 3 nemôžte len tak zabrániť, nahradiť kolúznu väzbu takými prostriedkami, ako je napríklad peňažná záruka alebo je to náramok. Ak si naštudujete judikatúru, tak zistíte, že v takomto prípade má človek, ktorý je vzatý do väzby, právo na to, aby súd posúdil, že či je možné nahradiť kolúznu väzbu takýmto prostriedkom. Ale, pochopiteľne, vy máte úplne iné ciele a máte úplne iné plány. Takže za poslanecký klub strany SMER – sociálna demokracia vám môžem oznámiť, že ani jeden z poslancov nemôže takýto paškvil podporiť. Ďakujem pekne.
Hrnčiar, Andrej, podpredseda NR SR (2016-11-30):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Pavlovi Gogovi.
Kažimír, Peter, podpredseda vlády a minister financií SR (2012-10-19):
... ktorá možno podľa plebiscitov je väčšinovo kresťanská, je konzervatívna, ale v noci za zakrytými záclonami sa sledujú reality šou, kde nič s kresťanstvom nie je spoločné, a je to väčšinové vnímanie spoločnosti, bohužiaľ, to je tak. Ak chceme niečo robiť, robme to v oblasti prevencie. Nie je to v tom, že to zakážete. Keď to zakážete, vytlačíte to len do, proste, pokútnosti pivníc. Nie sú z toho žiadne peniaze a ten biznis, to správanie pokračuje ďalej. (Potlesk.) Ja som včera vyzýval konkrétnych poslancov, pán Zajac sa dobre díva, a vyzýval som k pokore a k slušnosti, nebuďme namyslení. Pán poslanec Zajac, z vašich slov som presne cítil namyslenosť, nehnevajte sa, namyslenosť poslanca obecného zastupiteľstva. A čo vy máte od Boha tú ako moc, akože môžte rozhodovať o tom, čo sa má robiť a čo sa nemá robiť? Nie je oveľa lepšie sa opýtať ľudí, čo si o tom myslia? Máte pocit, že ak ste zvolení za poslanca Národnej rady, poslanca obecného zastupiteľstva, že máte patent na rozum, že vy ste ten, ktorý proste máte o tejto veci rozhodnúť? Opakujem, pokiaľ je gambling legitímny, legálny biznis, je to druh podnikania, máme ho regulovať, máme sa mu pozerať na prsty a druhá možnosť je ho potrieť, zakázať, prestrihnúť, ako čínski komunisti internet, uzavrieť sa. Toto nie je riešenie. Môžte s tým ísť do volieb, môžte si získať ako na to ľudí. Ďakujem. (Potlesk.)
Žitňanská, Jana, poslankyňa NR SR (2013-10-24):
Ďakujem. Čiže vrátim sa k tým argumentom, čím sa ministerstvo zdravotníctva bránilo na verejnosti. Po prvé, že sa pre pacientov nič nemení, budú ich voziť sanitky alebo vrtuľníky zo vzdialenejších staníc. Po druhé, že pred štyrmi rokmi boli iba tri vrtuľníkové stanice a postačilo to. Áno, pani ministerka, pred dvadsiatimi rokmi neexistovala letecká záchranka vôbec a postačilo to. A v 19. storočí neboli ani sanitky a postačilo to. To však nemôžete myslieť vážne?! Tu je reč o živote a zdraví ľudí, kde každá sekunda môže rozhodovať. A vy ľuďom odkážete, že nič sa nemení? Že ich budú voziť sanitky alebo vrtuľník z Nitry?! Dámy a páni, Zuzana Zvolenská nie je spôsobilá zastávať funkciu ministerky zdravotníctva. Po skončení jej funkčného obdobia zostane minimálne navždy nevysvetlené, prečo nevydala včas licenciu pre leteckú záchrannú službu, prečo vyhodila stovky miliónov eur na zoštátnenie zdravotných poisťovní, prečo kryla klientelistické praktiky riaditeľa žilinskej nemocnice. Obávam sa však, že tých škandálov bude podstatne viac. Pán premiér Fico sa mýli, keď si myslí, že členovia jeho vlády sú dokonalí. Nie sú. Robia aj vážne prešľapy, ktoré nie sú zlučiteľné s ďalším pôsobením vo funkcii, ktorú zastávajú. Preto poslanci hnutia NOVA podporia návrh na odvolanie ministerky Zuzany Zvolenskej. Ďakujem.
Pellegrini, Peter, podpredseda NR SR (2020-06-09):
Ďakujem veľmi pekne. Teraz prosím spravodajcu, ktorým je pán Eduard Kočiš, aby sa ujal svojej úlohy spravodajcu a odovzdávam mu týmto slovo. Nech sa páči, pán spravodajca.
Laurenčík, Milan, podpredseda NR SR (2021-12-09):
Ďakujem pekne. To bol posledný príspevok v rozprave. Vyhlasujem rozpravu za skončenú a pýtam sa, či chce navrhovateľ zaujať k rozprave stanovisko. Nech sa páči, pán minister, máte slovo.
Kremský, Peter, poslanec NR SR (2020-09-29):
Ďakujem, pán predsedajúci. Vážená pani poslankyňa Saková, rozumiem, že máte nejaké politické zámery, a, samozrejme, máte právo navrhnúť tu čokoľvek, ale chcem vás poprosiť, aby ste to aspoň nepodporovali hrubými klamstvami a nezmyslami. Šírite tu hoaxy o tom, ako ekonomika Slovenska poklesla pomaly najviac v Únii, nie je to pravda, je to klamstvo, HDP na Slovensku pokleslo ako jedno z najmenej, najmenej výrazne v Únii. Sme jedna z krajín najmenej postihnutá koronavírusom, pokiaľ ide o ekonomické dopady a pokles HDP. Jednoducho tie opatrenia, ktoré sme urobili, boli veľmi účinné a pomohli k tomu, aby sa tá ekonomika veľmi rýchlo naštartovala. Tak, prosím vás, nevymýšľajte si a nešírte nezmysly. Aspoň to postavte na faktoch. Ďakujem.
Tomáš, Erik, poslanec NR SR (2019-09-17):
Už máme kľud pre prácu opäť. Chcem teda to oceniť, pretože naozaj ste aj vy pochopili, že nikto tu netoleruje stav a diskriminácie, ale že je tu snaha ten stav naozaj riešiť, len podľa dám na balkóne stále nie je dostatočne. To je jedna vec. Druhá vec, ďakujem aj za to, že ste priznali aj vy, že ste nehlasovali za novelu ústavy, ktorá zavádza úľavy na dieťa, pretože bez ústavy, bez novely ústavy, za ktorú ste vy nehlasovali, by neboli žiadne úľavy na deti vôbec pre žiadne ženy. Síce sa snažíte obhajovať tým, že ste v rámci diskusie navrhovali, navrhovali rok za jedno dieťa dole, ale bolo to vo fáze, keď ešte vaše hnutie OĽANO súhlasilo s dôchodkovým stropom, ale napokon treba tiež povedať fakt, že na pokyn vášho náčelníka o 180 stupňov otočilo a potom ste už za dôchodkový strop a teda aj za úľavy pre ženy neboli. A môžem len zopakovať to, že aj keby sme dnes prijali pozmeňujúci návrh, ktorý už samotný zmierňuje tie následky pre spomínané ročníky, ja som, a myslím aj moji kolegovia, pripravený diskutovať ďalej.
Jarjabek, Dušan, poslanec NR SR (2010-10-12):
Ďakujem, pán predseda. Sledujúc všetky tie balíčky a v nadväznosti na pána poslanca Pašku o tom, čo hovoril, sledujúc všetky tie ekonomické balíčky, takzvané, napadá mi, koho z občanov Slovenskej republiky, dámy a páni, ste za tri mesiace nenaštvali? No, matky s deťmi, to sa vám už podarilo, lekárov takisto, učiteľov takisto, teraz najnovšie opozično-koalične Slovenskú televíziu a Slovenský rozhlas, no skutočne skvelé! Tak je to skutočne drahá vláda a ja verím, že občania si to čím skôr uvedomia, že táto drahá naša vláda so svojou koalíciou je pre občanov skutočne zákerne drahá. Ale nie pre všetkých, keď to tuná sledujem to najnovšie koaličné bytové družstvo SDKÚ – KDH atď. Nie všetkých, nie pre všetkých ste rovnako drahí. Tie byty v tom Starom Meste ste si skutočne vedeli veľmi lacno a netrhovo porozdávať. A dúfam, že aj o tomto tuná bude reč, keď budeme hovoriť ďalej o týchto tzv. balíčkoch opatrení, ako to pre niekoho bolo výhodné a nebolo výhodné, ako to Staré Mesto vlastne získalo a kto tam býva. Však, niektorí páni, tu za predsedníckym stolom? Teraz pozerám sa takto na vás, pán Mikloš, tiež ste sa stali Bratislavčanom tak, nikto sme tomu neverili ako. A tiež dúfam, že ako budete raz vysvetľovať a veľmi dôležito a podstatne a nielen tými štyrmi vetami, ako ste kúpili... (Prerušenie vystúpenia predsedajúcim.)
Poliačik, Martin, poslanec NR SR (2018-05-17):
Nemám, pán podpredseda. Nechcem už ďalej trápiť pána ministra, takže ho prepustím. Ďakujem.
P. Hrušovský, predseda NR SR: (2004-09-21):
Zs. Komlósy, poslanec: Môžeme pristúpiť k hlasovaniu o bode č. 2, ktorý gestorský výbor odporúča neschváliť.
Kozelová, Monika, poslankyňa NR SR (2023-06-13):
No, pani ministerka, ja ti nezávidím teda, všetko toto je pravda, čo som, čo sme práve počuli. Mne tam ale chýba ešte niekoľko, niekoľko takých drobných vecí. Tak iba, iba na ne upozorňujem. To nehovorím preto, že, že by som vás nejak kritizovala teda. Ale pravda je, že dlhodobo riešim matky s deťmi na ulici. A tie príbehy sú rôzne, prečo sa tam tie matky s deťmi dostávajú, ale jedna kategória obzvlášť, obzvlášť vytŕča z toho všetkého, z tých príbehov, a to sú vdovy a siroty, ktoré nedostávajú vdovské a sirotské. Ja som sa snažila na to upozorniť už aj, už aj predtým, ale nejak bez, bez, bez možnosti to nejakým spôsobom napraviť. Takže by som vás zdvorilo prosila, aby ste sa pozreli na vdovy a siroty, ale aj na vdovcov so sirotami, ktoré ostali na ulici. A ostali na ulici práve preto, že nedostávajú vdovské a sirotské. Tie, tie momenty sú rôzne, napríklad keď v prvom, v prvom roku mladý zámočník, alebo proste akýkoľvek človek, ktorý nemusí v prvom roku platiť sociálne dávky, zahynie nejakým spôsobom, tak jeho, jeho žena a jeho deti jednoducho nedostávajú vdovské a sirotské. Takto to je nastavené. Bolo by fajn, keby ste sa na to pozreli. Čiže to je jedna tá kategória. A druhá tá kategória, ktoré, ktorá mi tam chýba, to pôjdem s pozmeňovacím návrhom a ja som to už hovorila aj pani ministerke, to sú starí rodičia, ktorí sa starajú, ktorí majú v náhradnej starostlivosti svoje vlastné vnúčatá, pretože oni jediní boli vynechaní z toho, aby dostávali peniaze navyše. Práve tí... (Prerušenie vystúpenia časomerom.)
Figeľ, Ján, podpredseda NR SR (2015-09-24):
Pán spravodajca, chcete sa vyjadriť? Ďakujem pekne obidvom pánom. Bude nasledovať hlasovanie o prerokovaných návrhoch. Ďakujem pekne. (Zaznievanie gongu.) (Prestávka.) (Po prestávke.)
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickými poznámkami sa hlásia piati páni poslanci, pán poslanec Chren, Huba, Poliačik, Viskupič, Fecko. Končím možnosť prihlásiť sa s faktickými poznámkami. Nech sa páči, pán poslanec Chren.